ΓΡΑΠΤΗ ΕΡΩΤΗΣΗ E-0697/02

υποβολή: Eija-Riitta Korhola (PPE-DE) προς την Επιτροπή

(14 Μαρτίου 2002)

Θέμα: Οι στόχοι της ΕΕ στη διεθνή επιτροπή της ΔΟΕ

Η Διεθνής Οργάνωση Εργασίας (ΔΟΕ) έχει ιδρύσει μία παγκόσμια επιτροπή για την εξέταση της σχέσης μεταξύ παγκοσμιοποίησης, ελευθέρωσης του εμπορίου και κοινωνικής ανάπτυξης. Αυτά τα θέματα είναι βεβαίως σημαντικά και για την ΕΕ.

Αντιπρόεδρος της παγκόσμιας επιτροπής είναι η Tarja Halonen, Πρόεδρος της Δημοκρατίας της Φινλανδίας, ενός κράτους μέλους της ΕΕ.

Η παγκόσμια επιτροπή θα δημοσιεύσει τα πορίσματα των εργασιών της το Μάρτιο του 2003.

Ποιοι είναι οι στόχοι της ΕΕ σε ό,τι αφορά τις εργασίες της παγκόσμιας επιτροπής·

Υπάρχει η πρόθεση να συζητηθούν με το Ευρωπαϊκό Κοινοβούλιο οι στόχοι ή/και τα συμπεράσματα της παγκόσμιας επιτροπής·

Απάντηση της κας Διαμαντοπούλου Εξ ονόματος της Επιτροπής

(24 Απριλίου 2002)

Η Επιτροπήποστηρίζει πλήρως τη σύσταση της παγκόσμιας επιτροπής για την κοινωνική διάσταση της παγκοσμιοποίησης από τη Διεθνή Οργάνωση Εργασίας (ΔΟΕ) και έχει ήδη εκφράσει το ενδιαφέρον της να συμβάλλει στις εργασίες της.

Η παγκόσμια επιτροπή μπορεί να βοηθήσει τη διεθνή κοινότητα να κατανοήσει καλύτερα την πολύπλοκη διεπαφή μεταξύ της παγκοσμιοποίησης, της απελευθέρωσης του εμπορίου, της μείωσης της φτώχειας, της κοινωνικής ανάπτυξης και της αξιοπρεπούς εργασίας, συμπεριλαμβάνοντας βασικούς κανόνες εργασίας. Η παγκόσμια επιτροπή θα μπορούσε επίσης να προτείνει καινοτομικές και αποτελεσματικές προσεγγίσεις και πρωτοβουλίες με σκοπό να ενισχύσει την κοινωνική διάσταση της παγκοσμιοποίησης. Η Επιτροπή ελπίζει ότι η διεθνής κοινότητα θα διαθέτει ως εκ τούτου καλύτερο εξοπλισμό ώστε να τιθασεύσει την παγκοσμιοποίηση και να μεγιστοποιήσει τα οικονομικά και κοινωνικά οφέλη της παγκοσμιοποίησης και του εμπορίου. Η παγκόσμια επιτροπή αναμένεται να αναζητήσει τη συμβολή άλλων διεθνών οργανισμών όπως ο Παγκόσμιος Οργανισμός Εμπορίου (ΠΟΕ), η Διάσκεψη των Ηνωμένων Εθνών για το εμπόριο και την ανάπτυξη (ΔΗΗΕΑ), η Παγκόσμια Τράπεζα, το Διεθνές Νομισματικό Ταμείο (ΔΝΤ), κ.τ.λ. για την ανάπτυξη μιας ολοκληρωμένης προσέγγισης.

Η παγκόσμια επιτροπή θα παρουσιάσει την έκθεσή της στη ΔΟΕ το 2003. Οι αποφάσεις για νέες πρωτοβουλίες και ενέργειες παραμένουν στην αρμοδιότητα του διευθυντικού οργάνου της ΔΟΕ και της Διεθνούς Διάσκεψης Εργασίας που αποτελούνται από τα κράτη μέλη σε τριμερή βάση.

Η Επιτροπή συμβάλει ενεργά στην κοινωνική διάσταση της παγκοσμιοποίησης. Στις 18 Ιουλίου 2001, ενέκρινε ανακοίνωση για την προαγωγή βασικών κανόνων εργασίας και τη βελτίωση της κοινωνικής διαχείρισης στο πλαίσιο της παγκοσμιοποίησης(1) καθώς και πράσινο βιβλίο για την εταιρική κοινωνική ευθύνη(2), τα οποία συζητά το Κοινοβούλιο.

Η συνεργασία με τη ΔΟΕ έχει ενταθεί καιπογράφηκε νέα ανταλλαγή επιστολών μεταξύ της Επιτροπής και της ΔΟΕ στις 14 Μαΐου 2001 για να ενισχυθεί η συνεργασία. Μιαψηλού επιπέδου συνεδρίαση μεταξύ της Επιτροπής και της ΔΟΕ στις 14 Φεβρουαρίου 2002 αποτέλεσε την έναρξη ενός νέου σταδίου συνεργασίας στο οποίο περιλαμβάνεται η τεχνική και η αναπτυξιακή συνεργασία όσον αφορά βασικούς κανόνες εργασίας, η ανάπτυξη της ικανότητας, η μείωση της φτώχειας, ο κοινωνικός διάλογος, η κοινωνική προστασία και η αξιοπρεπής εργασία.

(1) COM(2001)416 τελικό.

(2) COM(2001)366 τελικό.